Diari Oficial de la Generalitat Valenciana


Sumari del DOGV 4890, del 24-11-2004 (2004/11198)

RESOLUCIÓ de 2 de novembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 867 m² de superfície, situada a Castelló de la Plana, realitzada per l'ajuntament del dit municipi, per a ampliació de l'Institut d'Ensenyament Secundari Matilde Salvador.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4890

Data del DOGV
:   24-11-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/11810


Data del document
:   02-11-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Castelló de la Plana
    * cultura regional
    * propietat immobiliària

RESOLUCIÓ de 2 de novembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 867 m² de superfície, situada a Castelló de la Plana, realitzada per l'ajuntament del dit municipi, per a ampliació de l'Institut d'Ensenyament Secundari Matilde Salvador. [2004/M11571]
  
L'Ajuntament de Castelló de la Plana, en sessió plenària realitzada el dia 26 de febrer de 2004, va acordar la cessió gratuïta a la Generalitat Valenciana d'una parcel·la de la seua propietat, de 867 m² de superfície, situada en l'avinguda de Casalduch de la dita població, que confronta: nord-est, amb el solar on es troba ubicat el IES Matilde Salvador; sud, en part amb el carrer de Villahermosa, i en part amb centre de transformació que es reserva l'ajuntament; nord-oest, en part amb l'avinguda d'Almassora i en part amb el centre de transformació mencionat.
  
A proposta de la Conselleria de Cultura, Educació i Esport, es van iniciar els tràmits legals oportuns per a la formalització de la cessió i acceptació gratuïta de la parcel·la.
  
La cessió es realitza amb la finalitat de destinar la parcel·la a l'ampliació de l'Institut d'Ensenyament Secundari Matilde Salvador, amb subjecció al que disposa l'article 111.1 del Reglament de Béns de les Entitats Locals.
  
L'actual Institut d'Ensenyament Secundari Matilde Salvador, de 9.500 m² de superfície cedit per l'Ajuntament de Castelló de la Plana mitjançant Acord plenari de data 24 de setembre de 1993 i acceptat per la Generalitat Valenciana mitjançant Decret 339/1995, de 14 de novembre, com manifesta l'Ajuntament de Castelló de la Plana, en sessió realitzada el dia 26 de febrer de 2004, es troba pendent d'elevar a escriptura pública per no recollir-se totes i cada una de les condicions a les quals se subjecta la cessió. Les dites condicions són les següents:
  
a) Que la Generalitat Valenciana duga a terme la construcció d'un centre d'Ensenyament Secundari sobre el solar objecte de la cessió, dins del termini de cinc anys comptats a partir de l'instrument públic de cessió.
  
b) Que la Generalitat Valenciana destine l'immoble amb caràcter exclusiu a l'activitat de centre d'Ensenyament Secundari.
  
c) Que la destinació indicada de l'immoble es mantinga amb caràcter permanent, sense que siga d'aplicació el termini màxim establit en l'article 111.2 in fine del Reglament de Béns de les Entitats Locals, aprovat per Reial Decret 1372/1986, de 13 de juny.
  
En cas d'incomplir-se qualsevol de les condicions abans mencionades, s'extingirà la cessió gratuïta i l'immoble cedit junt amb les construccions realitzades revertirà automàticament i de ple dret a l'ajuntament, sense pagament de cap indemnització a la Generalitat Valenciana i siga quin siga el temps transcorregut des que s'efectuà la cessió.
  
Consten en les actuacions que l'ajuntament mencionat ha complit el que disposen els articles 109 i següents del Reglament de Béns de les Entitats Locals, així com que la Conselleria de Cultura, Educació i Esport té previsió de despesa necessària per a complir els compromisos que la Generalitat Valenciana adquirix com a conseqüència de l'acceptació de la parcel·la.
  
L'article 44 de la Llei 14/2003, de 10 d'abril, de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'article 27.2.c) de la Llei de Patrimoni establix que «2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.» En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament de Castelló de la Plana d'uns terrenys de 867 m² situats en l'avinguda de Casalduch de la dita població, que confronta: nord-est, amb el solar on es troba ubicat el IES Matilde Salvador; sud, en part amb el carrer de Villahermosa, i en part amb centre de transformació que es reserva l'ajuntament; nord-oest, en part amb l'avinguda d'Almassora i en part amb el centre de transformació mencionat.
  
Consta inscrita en el Registre de la Propietat de Castelló de la Plana número 2, al tom 491, llibre 491, foli 127, finca 43.022, de la qual s'haurà de segregar, junt amb la superfície de 9.500 m², que formen ambdues la total superfície del centre d'educació secundària que té una superfície de 10.367, i queda una resta de 44 m² destinat a centre de transformació.
  
Referència cadastral: 2780680UM8152D3492KC.
  
Segon
  
La cessió gratuïta realitzada per l'Ajuntament de Castelló de la Plana s'efectua amb la condició de destinar la parcel·la a l'ampliació de l'Institut d'Ensenyament Secundari Matilde Salvador, i amb subjecció al que disposa l'article 111.1 del Reglament de Béns de les Entitats Locals.
  
Tercer
  
Acceptar totes les condicions imposades per l'Ajuntament de Castelló de la Plana, mitjançant Acord plenari de data 26 de febrer de 2004 i de 24 de setembre de 1993, en este últim es va cedir a la Generalitat Valenciana 9.500 m2 de superfície, destinats a la construcció de l'Institut d'Ensenyament Secundari Matilde Salvador, que va ser acceptat per la Generalitat Valenciana mitjançant Decret 339/1995, de 14 de novembre, i en conseqüència rectificar el decret mencionat. Les dites condicions són les següents:
  
a) Que la Generalitat Valenciana duga a terme la construcció d'un centre d'Ensenyament Secundari sobre el solar objecte de la cessió, dins del termini de cinc anys comptats a partir de l'instrument públic de cessió.
  
b) Que la Generalitat Valenciana destine l'immoble amb caràcter exclusiu a l'activitat de centre d'Ensenyament Secundari.
  
c) Que la destinació indicada de l'immoble es mantinga amb caràcter permanent, sense que siga d'aplicació el termini màxim establit en l'article 111.2 in fine del Reglament de Béns de les Entitats Locals, aprovat per Reial Decret 1.372/1986, de 13 de juny.
  
En cas d'incomplir-se qualsevol de les condicions abans mencionades, s'extingirà la cessió gratuïta i l'immoble cedit junt amb les construccions realitzades revertirà automàticament i de ple dret a l'ajuntament, sense pagament de cap indemnització a la Generalitat Valenciana i siga quin siga el temps transcorregut des que s'efectuà la cessió.
  
Quart
  
La parcel·la acceptada s'haurà d'incorporar, junt amb la resta de l'immoble de 9.500 m² cedit anteriorment on s'ubica l'Institut Matilde Salvador a l'Inventari General de Béns i Drets de la Generalitat Valenciana en concepte de bé de domini públic afecte al servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat, per a la qual cosa es podran efectuar les operacions registrals d'agrupació de finques que s'estime convenient per a major identificació de la propietat de la Generalitat Valenciana.
  
València, 2 de novembre de 2004.- El conseller: Gerardo Camps Devesa.